Publication: Magyar Közlöny
Issue: MK-2002-43 (Year: 2002, Number: 43)
Era: 1990-2004
Section: 26/2001. (VII. 27.) OM rendelet tartalmazza.
Paragraph Index: 549

1. Gyalogos kaszkadõr Mutasson megfelelõ jártasságot a különbözõ küzdõsportok (különös tekintettel cselgáncs, boksz, karate) területein, tudja alkalmazni ezek alapelemeit (esések, gurulások, ütések, rúgások). Legyen képes a magasból esés különbözõ technikáit nagy biztonsággal végrehajtani. Ismerje a kézifegyverek (kard, tõr, kés, íj stb.) és lõfegyverek (pisztoly, géppisztoly, puskák stb.) használati módjait, területeit és kezelésüket a rájuk jellemzõ technikával nagy biztonsággal végezze. Több úszásnemben, változó körülmények között, nagy biztonsággal ússzon, vízben otthonosan mozogjon. Ismerje a magasból történõ vízbeesés különbözõ technikáit, ezeket legyen képes végrehajtani. Legyen képes a külsõ behatásokra életszerûen reagálni (ütések, rúgások, lövésbecsapódások stb. reagálása). Legyen képes akrobatikus alapelemek végrehajtására talajon, gumiasztalon (fejbillenés, kézenátfordulás, cigánykerék, szaltók, kézállás, fejállás), ismerje a különbözõ dobbantók (nyelves, gumi) használatát. 2002/43. szám

Source: https://magyarkozlony.hu/hivatalos-lapok/64ebf3aed713276380303c2bff2be3b8fff5a054/dokumentumok/702ffd5429fdf78b675b7dee4704804e52733bb5/letoltes